Document ID: /roh_data/filtered/fineweb-2-filterrobots_roh.jsonl.gz/50134

A Zernez ha la radunanza communala approvà l'iniziativa «per ina suprastanza communala ed in cussegl da scola legitimà democraticamain» e deliberà ella per mauns da la votaziun a l'urna. L'iniziativa vul, ch'i dat in'elecziun libra da candidatas e candidats senza che mintga fracziun sto esser represchentada.
Plinavant han ils preschents approvà e deliberà la nova cunvegna da prestaziun da Zernez cun il Center da sanadad Engiadina Bassa ed er approvà duas revisiuns parzialas da leschas e la nova lescha da scola.